Μάξιμος (έπαρχος της πόλης επί Ιουλιανού)

Ο Αρτόριος Κλυθολίας Μάξιμος, λατιν.: Artorius Clytholias Maximus (άκμασε το 361–363) ήταν Ρωμαίος πολιτικός.

 Βιογραφία 
Ο Μάξιμος ήταν μέλος της ρωμαϊκής συγκλητικής τάξης. Εικάζεται ότι ήταν γιος του Βαλέριου Μάξιμου και τ'ης δεύτερης συζύγου του, πιθανώς της Βουλκακίας, υποτίθεται κόρης του Νεράτιου Ιουνίου Φλαβιανού. Έχει διατυπωθεί η υπόθεση ότι είχαν δύο παιδιά, έναν γιο, τον Μάξιμο, και μία κόρη, τη Βαλερία, η οποία μπορεί να έγινε Χριστιανή μέσω του πιθανού γάμου της με τον Ρούφιο Μαίκιο Πλακίδο..Settipani, Christian, Continuité gentilice et continuité sénatoriale dans les familles sénatoriales romaines à l'époque impériale, (2000) p. 229 

Πιθανώς, ήταν ο Μάξιμος που εστάλη από τον σφετεριστή Μαγνέντιο στον Αυτοκράτορα Κωνστάντιο Β΄ και τον Βετράνιο το 350.«Maximus 12», PLRE I, p. 581.

Στα τέλη του 361, ο Μάξιμος και ο Λεύκιος Αυρήλιος Αβιάνιος Σύμμαχος, που στάλθηκαν και οι δύο από τη Ρωμαϊκή Σύγκλητο στον Αυτοκράτορα Κωνστάντιο Β΄, συνάντησαν τον Ιουλιανό στη Ναϊσσό. Ο Ιουλιανός τους υποδέχτηκε με όλες τις τιμές, στη συνέχεια διόρισε τον Μάξιμο ως έπαρχο της πόλης (praefectus urbi) της Ρώμης στη θέση του Τέρτυλλου. Η επιλογή του υποκινήθηκε από την επιθυμία να ευχαριστήσει τον Βουλκάκιο Ρουφίνο, θείο του Μάξιμου.Ammianus Marcellinus, XXI.12.24. Ο Μάξιμος ήταν ακόμη επικεφαλής στις 28 Ιανουαρίου 362, όπως μαρτυρά μία επιγραφή.

Κατά τη διάρκεια τής θητείας του, η τροφές (alimentaria) παρεχόταν επαρκώς, γεγονός που καθησύχαζε τους κατοίκους της Ρώμης.

Ο συγκλητικός Μάξιμος μπορεί να ταυτιστεί με τον έπαρχο της πόλης της Ρώμης από τον Δεκέμβριο του 361 έως τον Φεβρουάριο του 363.Symmachus X ep. 54

Ο Aμμιανός Μαρκελίνος τον ονόμασε ως Μάξιμο, ο ρήτορας Κόιντος Αυρήλιος Σύμμαχος τον αναφέρει ως Κλυθολία MάξιμοSymmachus X ep. 47 και τελικά τον βρίσκουμε ως Aρτόριο Κλυθολία Μάξιμο.

Ο Κλυτολίας Μάξιμος  ήταν ανιψιός του Βουλκάτιου Ρουφίνου και του Νεράτιου Κερεάλις και επομένως εξάδελφος του Κωνστάντιου Γάλλου (γιου της Γάλλας και ετεροθαλής αδελφός του Ιουλιανού).

Πιθανώς νυμφεύτηκε την Αγία Μελανία την Πρεσβύτερη.PLRE I, pp. 1142, 1145, 1147 Μπορεί επίσης να είναι συγγενής ή να ταυτίζεται με έναν Βασίλειο, που υπηρέτησε ως κυβερνήτης της Αχαΐας περίπου την ίδια περίοδο. Και οι δύο πιθανότατα κατάγονταν από τον Βαλέριο Μάξιμο Βασίλειο, έπαρχο της πόλης από το 319 έως το 323.PLRE I, pp. 148–149, 582, 1142, 1145, 1147

 Παραπομπές 

 Βιβλιογραφία 
 «Maximus 13», PLRE I, p. 582.
 Henry M. Gwatkin, Studies of Arianism: Chiefly Referring to the Character and Chronology of the Reaction which Followed the Council of Nicea Wipf and Stock Publishers, . 
 Louis Sébastien Le Nain de Tillemon, Histoire des empereurs et des autres princes qui ont régné durant les six premiers siecles de l'Eglise.

Κατηγορία:Πολίαρχοι Ρώμης
Κατηγορία:Ρωμαίοι του 4ου αιώνα